text: [{"text_idx": "#000001", "text": "Evropa ma\u0301 fyrireika seg til fullkomi\u00f0 gassbann"}, {"text_idx": "#000002", "text": "Stjo\u0301rin i\u0301 IEA a\u0301varar Evropa um eitt m\u00f8guligt komandi russiskt bann av allari gassveitingini og heldur, at lond eiga at fyrireika seg vi\u00f0 eitt nu\u0301 at at taka i\u0301 bru\u0301k aftur gomul kjarnorkuverk og hava a\u00f0rar orkuloysnir kla\u0301rar eisini"}, {"text_idx": "#000003", "text": "-Tess n\u00e6rri vit n\u00e6rkast vetrinum tess betri duga vit at skilja, hvat Russland hevur i\u0301 hyggju sigur Fatih Birol, stjo\u0301ri i\u0301 IEA. Altjo\u0301\u00f0a orkustovnurin heldur, at Evropa alt fyri eitt eigur at fyrireika seg til eitt fullkomi\u00f0 russiskt veitingarbann longu a\u0301\u00f0renn veturin kemur og heitir a\u0301 stjo\u0301rnir i\u0301 Vesturheiminum um at taka stig til at skerja ny\u0301tsluna og lata aldrandi kjarnorkuverk vera verandi opin."}, {"text_idx": "#000004", "text": "Hann heldur, at avger\u00f0in hja\u0301 Russlandi at avmarka veitingarnar av gassi til Evropa longu nu\u0301 eigur at takast sum ein a\u0301minning um, at Russland vi\u00f0 sli\u0301kari valdst\u00f8ku roynir at gera s\u00e6r d\u00e6lt av kri\u0301gnum i\u0301 Ukraina."}, {"text_idx": "#000005", "text": "-Evropa eigur at vera tilrei\u00f0ar, um Russland bra\u0301ddliga ger av heilt at kvetta alla gassveitingina til Vesturheimin, sigur Birol vi\u00f0 Financial Times. Hann heldur, at Russland roynir at for\u00f0a londunum i\u0301 Evropa at fylla upp goymslurnar, so hesar eru n\u00e6rum fullar, ta\u0301 veturin n\u00e6rkast."}, {"text_idx": "#000006", "text": "IEA, sum er sett a\u0301 stovn av limum i\u0301 OECD, var i\u0301 fj\u00f8r fyrsti stovnurin til at a\u0301k\u00e6ra Russland fyri at royna at manipulera vi\u00f0 gassveitingunum til Evropa til tess at fyrireika innra\u0301sina i\u0301 Ukraina. Birol seg\u00f0i eisini, at tilt\u00f8kini, sum lond i\u0301 Evropa hava tiki\u00f0 fyri at gerast minni heft at Ruslandi vi\u00f0 m.a. at lata upp aftur fyri kolaorkuverkum, eru r\u00e6ttvi\u0301stgj\u00f8rd av kreppuni, sum hevur tiki\u00f0 seg upp, eisini ho\u0301ast vandin fyri vaksandi u\u0301tla\u0301ti."}, {"text_idx": "#000007", "text": "Hann leg\u00f0i aftrat, at vit mugu go\u0301\u00f0taka CO2 u\u0301tla\u0301t fra\u0301 da\u0301lkandi kolaverkum i\u0301 eina ti\u0301\u00f0, nu\u0301 Evropa roynir at gerast minni heft at fossilari orku eins og roynir at ra\u00f0festa i\u0301l\u00f8gur i\u0301 varandi orku. Hann heldur, at lond eiga at gera ta\u00f0 tey eru ment fyri at fylla goymslurnar til veturin, nu\u0301 vandi er fyri, at Russland skru\u0301var heilt fyri. Ta\u0301 fer eftirspurningurin at vaksa, og ti\u0301 er ney\u00f0ugt longu nu\u0301 at skamta orkuny\u0301tsluna."}, {"text_idx": "#000009", "text": "IEA stjo\u0301rin leggur sto\u0301ran dent a\u0301, at lond, sum longu hava avgj\u00f8rt at gevast vi\u00f0 kjarnorku, eiga at u\u0301tseta hesar \u00e6tlanir vegna st\u00f8\u00f0una, sum hevur tiki\u00f0 seg upp i\u0301 Ukraina."}, {"text_idx": "#000010", "text": "Ta\u00f0 hevur veri\u00f0 funnist at Ty\u0301sklandi fyri tess avger\u00f0 at stongja ta\u00f0 einasta av si\u0301num kjarnorkuverkum, nu\u0301 orkukreppan ni\u0301vir so fast. Birol sigur, at lond eiga at u\u0301tseta at stongja kjarnorkuverkini, um trygdin er no\u0301g go\u0301\u00f0. Men um sama mundi\u00f0 heitir hann a\u0301 lond um at halda fram vi\u00f0 og \u00f8kja i\u0301l\u00f8gur i\u0301 varandi orku, sum i\u0301 longdini kann avloysa olju, gass og kol. I\u0301 fj\u00f8r seg\u00f0i Birol annars, at heimurin hevur ikki t\u00f8rv a\u0301 at gera i\u0301l\u00f8gur i\u0301 ny\u0301ggjar olju og gaskeldur, um so er at stjo\u0301rnir \u00e6tla at r\u00f8kka net null u\u0301tla\u0301ti i\u0301 2050."}, {"text_idx": "#000014", "text": "Manna\u00e6ttin lati\u00f0 upp porturini til helviti"}, {"text_idx": "#000015", "text": "Helvtin av orkuni fra\u0301 vindmyllulundum fer til spillis"}, {"text_idx": "#000017", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000018", "text": "Russland sendir oljutangaskip nor\u00f0ur um Sibiria"}, {"text_idx": "#000019", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000020", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000025", "text": "Fyristing tel. 20 80 80 [email protected]"}]